b'\n_START_ARTICLE_\nTivolska cesta, Ljubljana\n_START_SECTION_\nPoimenovanje\n_START_PARAGRAPH_\nCesta je bila uradno poimenovana 8. oktobra 1991, ko jo je Skup\xc5\xa1\xc4\x8dina mesta Ljubljane preimenovala iz dotedanje Ceste VII. korpusa. Takrat je dolo\xc4\x8dila tudi nov potek ceste:\xc2\xa0\xc2\xbbNovo-poimenovani cesti se potek spremeni tako, da poteka od kri\xc5\xbei\xc5\xa1\xc4\x8da z A\xc5\xa1ker\xc4\x8devo in Tr\xc5\xbea\xc5\xa1ko cesto proti severo-zahodu, severu in severovzhodu do kri\xc5\xbei\xc5\xa1\xc4\x8da z novo-poimenovanima Slovensko in Dunajsko cesto\xc2\xab.\n_START_SECTION_\nUrbanizem\n_START_PARAGRAPH_\nOd leta 1991 je cesta potekala od kri\xc5\xbei\xc5\xa1\xc4\x8da z A\xc5\xa1ker\xc4\x8devo in Tr\xc5\xbea\xc5\xa1ko cesto do kri\xc5\xbei\xc5\xa1\xc4\x8da z Slovensko in Dunajsko cesto.\xc2\xab._NEWLINE_Leta 2009 je Mestni svet Mestne ob\xc4\x8dine Ljubljane preimenoval del ceste v Bleiweisovo ulico, tako da dana\xc5\xa1nja Tivolska cesta poteka od kri\xc5\xbei\xc5\xa1\xc4\x8da Celov\xc5\xa1ke ceste in Gosposvetske ceste do kri\xc5\xbei\xc5\xa1\xc4\x8da s Slovensko in Dunajsko cesto.\n_START_SECTION_\nJavni potni\xc5\xa1ki promet\n_START_PARAGRAPH_\nPo Tivolski cesti potekajo trase mestnih avtobusnih linij \xc5\xa1t. N1, N3, N3B, N5, 27B in 27K in integrirana linija \xc5\xa1t. 60. Avtobusnih postajali\xc5\xa1\xc4\x8d MPP na cesti ni. Po cesti pa vozijo tudi \xc5\xa1tevilni medkrajevni avtobusi s podro\xc4\x8dij Vrhnike.'